223 सिक्स लगाए, पोलार्ड के बराबर पहुंचे; इस लिस्ट में गेल अभी टॉप पर
Virat Kohli IPL Records 2023; How many records does Virat Kohli hold? स्टार बल्लेबाज विराट कोहली मुंबई इंडियंस के खिलाफ मैच में नाबाद 82 रन बनाए। इसके साथ उनके नाम IPL में पांच शतक और 45 अर्धशतक दर्ज हो गए हैं
रॉयल चैलेंजर्स बेंगलुरु के ओपनर विराट कोहली ने रविवार को मुंबई इंडियंस के खिलाफ मैच में नाबाद 82 रन बनाए। फाफ डु प्लेसिस के साथ 148 रन की रिकॉर्ड पार्टनरशिप भी की। ये मुंबई के खिलाफ चौथी सबसे बड़ी ओपनिंग पार्टनरशिप है।
विराट ने फिफ्टी लगाते ही एक और रिकॉर्ड अपने नाम कर लिया। वे IPL में 50 बार 50+ स्कोर करने वाले पहले भारतीय बन गए हैं। दिल्ली कैपिटल्स के कप्तान डेविड वार्नर इस मामले में पहले स्थान पर हैं। उन्होंने 60 बार 50 प्लस स्कोर बनाया है। विराट ने IPL में 45 फिफ्टी लगाई हैं। उनके नाम 5 सेंचुरी भी हैं। इस तरह वे 50 बार 50+ स्कोर बना चुके हैं। ऐसा करने वाले वे पहले इंडियन प्लेयर बन गए हैं।
गेल अभी भी IPL में सिक्सर किंग
सबसे ज्यादा सिक्स मारने वालों की लिस्ट में कोहली ने वेस्टइंडीज के बल्लेबाज केरन पोलार्ड की बराबरी कर ली है। दोनों ने IPL में 223 सिक्स लगाए हैं। इस लिस्ट में क्रिस गेल 357 सिक्स के साथ टॉप पर हैं। पोलार्ड और कोहली पांचवें स्थान पर हैं।
मुंबई के खिलाफ चौथी सबसे बड़ी ओपनिंग पार्टनरशिप
विराट कोहली और फाफ डु प्लेसिस ने मुंबई इंडियंस के खिलाफ चौथी सबसे बड़ी ओपनिंग पार्टनरशिप का रिकॉर्ड अपने नाम किया। दोनों ने 148 रनों की साझेदारी की। मुंबई के खिलाफ पार्टनरशिप की लिस्ट में टॉप पर है एडम गिलक्रिस्ट और वीवीएस लक्ष्मण की जोड़ी जिन्होंने 2008 में नाबाद 155 रन जोड़े थे।
ओवरऑल पार्टनरशिप की बात करें तो इस लिस्ट में टॉप 2 साझेदारियां कोहली और एबी डिविलियर्स के नाम पर हैं। दोनों ने 2016 में गुजरात लॉयंस के खिलाफ 229 और 2015 में मुंबई के खिलाफ 215 रनों की पार्टनरशिप की थी। मुंबई के खिलाफ की गई पार्टनरशिप ओपनिंग में नहीं की गई थी।
कोहली IPL में सबसे ज्यादा रन बनाने के मामले में सबसे आगे 
आईपीएल इतिहास में सबसे ज्याद रन बनाने का रिकॉर्ड दिग्गज बल्लेबाज विराट कोहली के नाम है। विराट ने 224 आईपीएल मैच में 6706 रन बनाए हैं।
RCB ने MI को 8 विकेट से हराया
कप्तान फाफ डु प्लेसिस और विराट कोहली की विस्फोटक साझेदारी के दम पर रॉयल चैलेंजर्स बेंगलुरु ने रविवार को इंडियन प्रीमियर लीग-16 के 5वें मुकाबले में पांच बार की चैंपियन मुंबई इंडियंस को 8 विकेट से हराया।
चिन्नास्वामी स्टेडियम में टॉस हारकर बैटिंग करने उतरी रोहित शर्मा की कप्तानी वाली मुंबई इंडियंस ने तिलक वर्मा (84* रन) के अर्धशतक के मदद से 20 ओवर में 7 विकेट पर 171 रन का चुनौतीपूर्ण स्कोर खड़ा किया। जिसे बेंगलुरु के ओपनर विराट कोहली (नाबाद 82 रन) और फाफ डु प्लेसिस (73 रन) ने बौना साबित कर दिया। दोनों के बीच 148 रनों की साझेदारी हुई। इस साझेदारी की बदौलत बेंगलुरु ने 172 के टारगेट को 16.2 ओवर में दो विकेट पर हासिल कर लिया। विराट कोहली ने 45वां और कप्तान फाफ डु प्लेसिस ने 26वां अर्धशतक जमाया।
IPL से जुड़ी अन्य खबर भी पढ़ें। 
IPL के लगातार 10वें सीजन में पहला मैच हारी मुंबई, डु प्लेसिस-कोहली ने जोड़े 148 रन
कप्तान फाफ डु प्लेसिस और विराट कोहली की विस्फोटक साझेदारी के दम पर रॉयल चैलेंजर्स बेंगलुरु ने इंडियन प्रीमियर लीग-16 के 5वें मुकाबले में पांच बार की चैंपियन मुंबई इंडियंस को 8 विकेट से हराया। पूरी खबर पढ़ने के लिए यहां क्लिक करें। 